CELEX: 32010R0686
Language: hu
Date: 2010-07-28 00:00:00
Title: A Bizottság 686/2010/EU rendelete ( 2010. július 28. ) a 2187/2005/EK rendeletnek a Balti-tenger, a Baeltek és az Øresund területén folytatott halászat során alkalmazott Bacoma típusú szelektálóablak és a T90 típusú vonóháló jellemzői tekintetében történő módosításáról

31.7.2010   
            
            
               HU
            
            
               Az Európai Unió Hivatalos Lapja
            
            
               L 199/4
            
         A BIZOTTSÁG 686/2010/EU RENDELETE
   (2010. július 28.)
   a 2187/2005/EK rendeletnek a Balti-tenger, a Baeltek és az Øresund területén folytatott halászat során alkalmazott Bacoma típusú szelektálóablak és a T90 típusú vonóháló jellemzői tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a Balti-tenger, a Bæltek és az Øresund halászati erőforrásainak technikai intézkedések révén történő védelméről szóló, 2005. december 21-i 2187/2005/EK tanácsi rendeletre (1) és különösen annak 29. cikkére,
   mivel:
   
               (1)
            
            
               A 2187/2005/EK rendelet egyedi technikai intézkedéseket állapít meg a Balti-tenger, a Bæltek és az Øresund halászati erőforrásainak védelmére. A szóban forgó rendelet különös rendelkezéseket ír elő a halászeszközök valamennyi alkotórészének méretére és típusára vonatkozóan, ideértve többek között a hálószembőséget.
            
         
               (2)
            
            
               A bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek és a kapcsolódó feltételeknek a 2010. évre történő meghatározásáról szóló, 2009. november 20-i 1226/2009/EK tanácsi rendelet (2) előírja, hogy az ICES 22–32 alkörzet tekintetében növelni kell a Bacoma szelektálóablak hálószembőségét és hosszát, valamint a T90 vonóháló szembőségét. Tekintettel arra, hogy az 1226/2009/EK rendelet időbeli hatálya 2010-re korlátozódik, továbbá hogy az említett rendelkezések állandó jellegűek, mivel a halászeszközök szelektivitásának fokozására irányulnak, a méretnövelésre vonatkozó előírásokat helyénvaló 2011. januári hatállyal átemelni a 2187/2005/EK rendeletbe, amelyet ennek megfelelően módosítani kell.
            
         
               (3)
            
            
               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
            
         ELFOGADTA EZT A RENDELETET:
   1. cikk
   A 2187/2005/EK rendelet II. melléklete 1. és 2. függelékének helyébe az e rendelet mellékletében szereplő szöveg lép.
   2. cikk
   Ez a rendelet 2011. január 1-jén lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 28-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 349., 2005.12.31., 1. o.
   
      (2)  HL L 330., 2009.12.16., 1. o.
   
      MELLÉKLET
      „
            1. függelék
            
               A BACOMA típusú zsákvégek jellemzői
            
            
               Leírás
            
            a)   A zsákvég, a hosszabbítóelem és a vonóháló hátsó végének méretei
            
            
                        i.
                     
                     
                        A zsákvég két hálómezőből épül fel, amelyeket mindkét egyforma hosszúságú oldalon egy-egy szegéllyel illesztenek össze.
                     
                  
                        ii.
                     
                     
                        A rombusz alakú hálószemek legkisebb szembősége 105 mm. A fonal anyaga polietilén szál, amelynek vastagsága egyszálas fonalnál legfeljebb 6 mm, kétszálas fonalnál pedig legfeljebb 4 mm.
                     
                  
                        iii.
                     
                     
                        Tilos olyan zsákvégeket és hosszabbítóelemeket használni, amelyek csak egy darab hálóanyagból készültek, és csak egy szegéllyel rendelkeznek.
                     
                  
                        iv.
                     
                     
                        A szegélyek hálószemeinek kivételével bármely hosszabbítóelem bármely kerületén a rombusz alakú szabad hálószemek száma nem lehet kevesebb vagy több, mint a zsákvég elülső vége kerületén lévő hálószemek számának maximuma (1. ábra).
                     
                  b)   Az ablak elhelyezkedése
            
            
                        i.
                     
                     
                        Az ablakot a zsákvég felső hálómezőjében kell elhelyezni (2. ábra).
                     
                  
                        ii.
                     
                     
                        Az ablak a vonóháló szegélyétől legfeljebb négy hálószemnyire végződik, beleértve a kézi kötésű szemsort is, amelyen keresztül a zsákkötelet átvezetik (3. vagy 4. ábra).
                     
                  c)   Az ablak mérete
            
            
                        i.
                     
                     
                        Az ablak szélessége a hálószemek oldalainak számában kifejezve megegyezik a felső hálómező rombusz alakú szabad hálószemei számának a felével. Szükség esetén megengedett, hogy a felső hálómező rombusz alakú szabad hálószemei számának legfeljebb 20 %-át egyenlő arányban megosztva meghagyják az ablakmező két oldalán (4. ábra).
                     
                  
                        ii.
                     
                     
                        Az ablak hossza legalább 5,5 méter.
                     
                  
                        iii.
                     
                     
                        A ii. ponttól eltérve az ablak hosszúsága legalább 6 méter, amennyiben a fogások mennyiségének mérésére szolgáló érzékelőt csatlakoztatnak az ablakhoz.
                     
                  d)   Ablakléhés
            
            
                        i.
                     
                     
                        A hálószemek szembősége legalább 120 mm. A hálószemek négyzet alakúak, vagyis az ablakléhés mind a négy oldalát a hálószemek oldala mentén kell vágni.
                     
                  
                        ii.
                     
                     
                        A hálót úgy kell összeállítani, hogy a hálószemek oldalai a zsákvég hosszirányával párhuzamosan, illetve arra merőlegesen fussanak. A léhés csomózás nélküli, egyszálas fonalból kötött hálóanyag, vagy hasonló, bizonyítottan kiváló szelektív tulajdonságokkal rendelkező hálóanyag. A csomózás nélküli léhés olyan négyoldalú szemekből álló hálóanyag, amelyek sarkát két egymás mellett elhelyezkedő szem oldalának fonadéka képezi.
                     
                  
                        iii.
                     
                     
                        Az egyszálas fonal átmérője legalább 5 mm.
                     
                  e)   Egyéb előírások
            
            
                        i.
                     
                     
                        A BACOMA típusú szelektálóablakot nem foghatja közre hátsó pánt.
                     
                  
                        ii.
                     
                     
                        A zsákvégbója gömb alakú és legfeljebb 40 cm átmérőjű. Az úszószál rögzíti a zsákkötélhez.
                     
                  
                        iii.
                     
                     
                        A belső terelőháló nem takarhatja el a BACOMA típusú szelektálóablakot.
                     
                  
               1.   ábra
            
            A vonóhálók három különböző szakaszra oszthatók, melyek alakja és rendeltetése eltérő. A vonóhálótest mindig egy kúpos szakasz. A hosszabbítóelem egy hengeres szakasz, mely általában egy vagy két hálódarabból készül. A zsákvég szintén egy változatlan átmérőjű szakasz, mely a többnyire kétszálas fonalból készül azért, hogy jobban ellenálljon a nagy kopásnak. Az emelőpánt alatti rész az emelőzsák.
            
               
            
               2.   ábra
            
            
                        A
                     
                     
                        – Hosszabbítóelem
                     
                  
                        B
                     
                     
                        – Zsákvég
                     
                  
                        C
                     
                     
                        – Szelektálóablak, négyzetes szemű hálómező
                     
                  
                        1
                     
                     
                        – Felső hálómező, legfeljebb ötven szabad rombusz alakú hálószem
                     
                  
                        2
                     
                     
                        – Alsó hálómező, legfeljebb ötven szabad rombusz alakú hálószem
                     
                  
                        3
                     
                     
                        – Szegélyek
                     
                  
                        4
                     
                     
                        – Csatlakozás körben vagy zsinórozás
                     
                  
                        5
                     
                     
                        – Emelőpánt
                     
                  
                        6
                     
                     
                        – Hátsó pánt
                     
                  
                        7
                     
                     
                        – Zsákkötél
                     
                  
                        8
                     
                     
                        – Az ablak távolsága a zsákkötéltől (3. és 4. ábra)
                     
                  
                        9
                     
                     
                        – Úszószál
                     
                  
                        10
                     
                     
                        – Zsákvégbója
                     
                  
               
            
               3.   ábra
            
            AZ ABLAKMEZŐ RÖGZÍTÉSE
            
                        A
                     
                     
                        120 mm-es négyzetes szemű hálómező (huszonöt hálószemoldal)
                     
                  
                        B
                     
                     
                        A négyzetes szemű hálómező illesztése a szegélyhez
                     
                  
                        C
                     
                     
                        A négyzetes szemű hálómező illesztése a rombusz alakú szemekből álló hálóhoz
                     
                  
                        D
                     
                     
                        105 mm-es rombusz alakú szemekből álló háló (legfeljebb ötven szabad hálószem)
                     
                  
                        E
                     
                     
                        Az ablakmező távolsága a zsákkötéltől. Az ablakmező legfeljebb négy hálószemnyire lehet a zsákkötéltől, beleértve azt a kézi kötésű hálószemsort is, amelyen keresztül a zsákkötelet átfűzik
                     
                  
                        F
                     
                     
                        Kézi kötésű zsákkötélsor (egy sor)
                     
                  
               
            
               4.   ábra
            
            AZ ABLAKMEZŐ RÖGZÍTÉSE
            
                        A
                     
                     
                        120 mm-es négyzetes szemű hálómező (húsz hálószemoldal)
                     
                  
                        B
                     
                     
                        A négyzetes szemű hálómező illesztése a szegélyhez
                     
                  
                        C
                     
                     
                        A négyzetes szemű hálómező illesztése a rombusz alakú szemekből álló hálóhoz
                     
                  
                        D
                     
                     
                        105 mm-es rombusz alakú szemekből álló háló (legfeljebb ötven szabad hálószem)
                     
                  
                        E
                     
                     
                        Az ablakmező távolsága a zsákkötéltől. Az ablakmező legfeljebb négy hálószemnyire lehet a zsákkötéltől, beleértve azt a kézi kötésű hálószemsort is, amelyen keresztül a zsákkötelet átfűzik
                     
                  
                        F
                     
                     
                        Kézi kötésű zsákkötélsor (egy sor)
                     
                  
                        G
                     
                     
                        Mindkét oldalon a D szabad hálószemek legfeljebb 10 %-a
                     
                  
               
         
         
            2. függelék
            
               A T90 TÍPUSÚ VONÓHÁLÓ JELLEMZŐI
            
            a)   Meghatározás
            
            
                        1.
                     
                     
                        A T90 vonóháló rombusz alakú szemekből álló, zsákvéggel és hosszabbítóelemmel ellátott, 90°-kal elforgatott vonóháló, dán kerítőháló vagy hasonló halászeszköz, amelyben ennek megfelelően a háló fő száliránya párhuzamos a vontatási iránnyal.
                     
                  
                        2.
                     
                     
                        A szabványos, rombusz alakú szemekből álló (A), illetve a 90°-kal elforgatott (B) hálóban a léhés szálirányát az alábbi 1. ábra szemlélteti.
                     
                  
               1.   ábra
            
            
               
            b)   Hálószembőség és mérés
            
            A szembőség legalább 120 mm. Az 517/2008/EK bizottsági rendelet (1) 6. cikkének (1) bekezdésétől eltérően a zsákvégben és a hosszabbítóelemben a szembőséget a halászeszköz hosszanti tengelyére merőlegesen kell mérni.
            c)   Fonalvastagság
            
            A zsákvég és a hosszabbítóelem fonalának anyaga fonott polietilén szál, amelynek vastagsága egyszálas fonalnál legfeljebb 6 mm, kétszálas fonalnál pedig legfeljebb 4 mm. Ez a rendelkezés nem vonatkozik a zsákkötéllel ellátott zsákvég leghátsó szemsorára.
            d)   Felépítés
            
            
                        1.
                     
                     
                        Az elforgatott szemek (T90) zsákvégét és hosszabbítását két oldalsó szegéllyel összeillesztett, azonos méretű, legalább ötven szem hosszúságú hálómezőből kell kialakítani, a fent leírt szemiránnyal.
                     
                  
                        2.
                     
                     
                        A nyitott szemek számának állandónak kell lennie a hosszabbítás első részétől a zsákvég leghátsó végéig mért bármely kerületen.
                     
                  
                        3.
                     
                     
                        A zsákvégnek vagy hosszabbítóelemnek a vonóháló kúpos szakaszához való illesztési pontján a zsákvég vagy a hosszabbítóelem kerületén a szemek számának meg kell egyeznie a vonóháló kúpos szakasza utolsó szemsorának 50 %-ával.
                     
                  
                        4.
                     
                     
                        Az alábbi 2. ábra egy zsákvéget és egy hosszabbítóelemet szemléltet.
                     
                  e)   Kerület
            
            A zsákvég és a hosszabbítóelem bármely kerületén – az összeillesztés és a szegélyek kivételével – a szemek száma nem haladhatja meg az ötvenet.
            f)   Csatlakozási körök
            
            A zsákvéget, illetve a hosszabbítóelemet alkotó hálóelemek elülső peremét kézi kötésű félszemekből álló sorral kell ellátni A zsákvég mező hátsó peremét a zsákkötél irányítására alkalmas kézi kötésű hálószemek teljes sorával kell ellátni.
            g)   Zsákvégbója
            
            A zsákvégbója gömb alakú és legfeljebb 40 cm átmérőjű. Az úszószál rögzíti a zsákkötélhez.
            
               2.   ábra
            
            
               
         ”
      
         (1)  HL L 151., 2008.6.11., 5. o.